424.12 REGOLAMENTI DWAR IL-PROĊEDURA FIL-BORD TA’ APPELLI DWAR IS-SAĦĦA U S-SIGURTÀ FUQ IL-POST TAX-XOGĦOL L-AVVIŻ LEGALI 10 ta’ l-2002. L-AVVIŻ LEGALI 10 ta’ l-2002. 1. Titolu. It-titolu ta’ dawn ir-regolamenti huwa Regolamenti dwar il-Proċedura fil-Bord ta’ Appelli dwar is-Saħħa u s-Sigurtà fuq il-Post tax-Xogħol. 2. Tifsir. (1) F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- " Att " tfisser l-Att dwar l-Awtorità għas-Saħħa u s-Sigurtà fuq il-Post tax-Xogħol; "Bord ta’ Appelli" tfisser il-Bord ta’ Appelli dwar is-Saħħa u s-Sigurtà fuq il-Post tax-Xogħol; "ordni " tfisser ordni maħruġ minn uffiċjal skond l-artikolu 20 ta’ l-Att; " President " tfisser the President tal-Bord ta’ Appelli maħtur taħt l-artikolu 21 ta’ l-Att; " Segretarju " tfisser is-Segretarju tal-Bord ta’ Appelli; " uffiċjal " tfisser Uffiċjal għas-Saħha u s-Sigurtà fuq il-Post tax-Xogħol, maħtur taħt l-artikolu 15 ta’ l-Att; " Uffiċjal Eżekuttiv Ewlieni " tfisser l-Uffiċjal Eżekuttiv Ewlieni ta’ l-Awtorità għas-Saħħa u s-Sigurtà fuq il-Post tax-Xogħol, maħtur taħt l-artikolu 10 ta’ l-Att. (2) F’dawn ir-regolamenti, kliem u frażijiet li jinsabu imfissra fl-Att għandhom l-istess tifsir bħal ma għandhom f’dawn ir-regolamenti, u d-disposizzjonijiet ta’ dawn ir-regolamenti għandhom jinqraw u jinftehmu flimkien ma’ l-Att. 3. Kif jiġi ppreżentat l-appell. (1) Appell li jsir kontra ordni maħruġ minn xi uffiċjal isir bil-miktub u jiġi notifikat lis-Segretarju tal-Bord ta’ Appelli: Iżda minihossruħu aggravat bl-ordni jista’ wkoll jippreżenta appell quddiem il-Bord ta’ Appelli fi żmien ħamest ijiem tax-xogħol mill-ġurnata tan-notifika ta’ l-ordni bil-miktub. (2) Is-Segretarju għandu minnufiħ jir riferixxi kull appell li jirċievi lill-President li imbagħad jiffissa data għas-smigħ tiegħu, li ma tkunx iktar tard minn ħamest ijiem tax-xogħol mid-data meta l-appell ikun ġie notifikat lis-Segretarju tal-Bord ta’ Appelli: Iżda l-President għandu jordna lis-Segretarju tal-Bord ta’ Appelli biex jinnotifika, meta dan ikun japplika, lill-membri tal-Bord ta’ Appelli lil min ikun qed jagħmel l-appell u lill-Uffiċjal Eżekuttiv Ewlieni bid-data appuntata għas-smigħ, u għandu jibgħat kopja ta’ l-appell li jkun irċeva lill-Uffiċjal Eżekuttiv Ewlieni u lill-membri tal-Bord ta’ Appelli. 4. Ħlas ta’ depożitu. Min ikun qed jagħmel l-appell għandu jhallas dritt ta’ sitta uerbgħineurodisgħa u ħams in ċenteżmu (€ 46.59) meta dak l-appell ikun qed jiġi ppreżentat, u dak id-dritt għandu jiġi rimborżat jekk dak l-appell jintrebaħ koll u kemm hu: Iżda d-dritt għandu jkun pagabbli lill-Awtorità għas-Saħħa u s-Sigurtà fuq il-Post tax-Xogħol, imwaqqfa bis-saħħa ta’ l-artikolu 8 ta’ l-Att. 5. Il-President jista’ jiċħad l-appell. Il-President għandu jiċħadappell li ma jsirx bil-miktub fiż-żmien speċifikat fir-regolament 3 li fih ikun jista’ jsir dak l-appell. 6. Proċedimenti quddiem il-Bord ta’ Appelli. Il-Bord ta’ Appel li għandu jisma’ lill-appellant, lill-uffiċjal u lil kull xhud li jinġieb. L-Uffiċjal Eżekuttiv Ewlieni jista’ jintervjeni waqt kull appellu jagħmel is-sottomissjonijiet tiegħu kif ukoll itella’ xhieda. 7. F’kull każ li fih il-persuna li tkun qed tagħmel l-appell, l-uffiċjal jew l-Uffiċjal Eżekuttiv Ewlieni, jkunu biħsiebhom iġibu lil xi persuni bħala xhieda, dawn għandhom jippreżentaw lista lill-President ta’ dawk ix-xhieda kollha qabel id-data tas-smigħ, u l-ismijiet ta’ dawk ix-xhieda għandhom jiġu mgħoddija lill-partijiet kollha involuti: Iżda ebda persuna, li isimha ma jkunx ġie inkluż fil-lista ta’ xhieda, ma tista’ tittella’ tixhed kemm-il darba l-Bord ta’ Appel li ma jkunx sodisfatt li l-ommissjoni ta’ l-isem ta’ dak ix-xħud tkun waħda ġustifikata minħabba f’li l-persuna li tkun qed titlob li ttella’ lil xi tali xhud ma kienetx taf b’dawk il-provi fid-data meta tkun ippreżentat l-appell jew lil-ħtieġa li jinġiebu dawk il-provi tkun qamet wara l-preżentata ta’ l-appell, jew għal xi raġuni oħra għas-sodisfazzjon tal-Bord ta’ Appelli. 8. Seduti bil-miftuħ. Is-seduti tal-Bord ta’ Appelli għandhom isiru bil-miftuħ: Iżda meta l-Bord ta’ Appel li jkun tal-fehma li ż-żamma ta’ seduta bil-miftuħ tista’ tkun ta’ preġudizzju għal xi dritt li persuna jista’ jkollha għall-proprjetà intellettwali jew għas-segretezza kummerċjali, il-Bord ta’ Appel li għandu jżomm is-seduta incamera. 9. II-President ikollu s-setgħa jħarrek ix-xħieda u li jagħti l-ġurament li x-xhieda u jeħtieġhom jixhdu jew jipproduċu kull oġġett, ħaġa jew dokument quddiem il-Bord ta’ Appelli. 10. Kull taħrika ta’ xhieda għandha tkun iffirmata mill-President u tista’ tiġi notifikata sew personalment jew permezz tal-posta reġistrata, u f’dan l-aħħar każ, sabiex jiġi ppruvat li tkun saret in-notifika, jkun biżżejjed li jiġi ppruvat li t-taħrika kienet indirizzata u mibgħuta bil-posta kif imiss. 11. Il-persuni mħarrka għandhom jattendu. Kull persuna mħarrka biex tattendi u tixhed waqt xi seduta tal-Bord ta’ Appel li tkun obbligata tobdit-taħrika li tkun ġiet lilha notifikata; u kull persuna li tirrifjuta jew li tonqos mingħajr ebda raġuni ġustifikata milli tattendi fil-ġurnata, ħinu post li jissemmew fit-taħrika li tiġi lilha notifikata jew li twieġeb bl-aħjar mod li tkun tafu tissoponi, għall-mistoqsijiet kollha li jsirulha mill-Bord ta’ Appelli jew bil-qbil tiegħu, jew li ġġib xi oġġett, ħaġa jew dokument li jkun meħtieġ mill-Bord ta’ Appelli, tkun ħatja ta’ reat kontra l-Att: Iżda ebda persuna li tkun qed tixhed quddiem il-Bord ta’ Appelli m’għandha tiġi mġiegħla tinkrimina lilha nnifisha u kull tali persuna għandu jkollha jedd, dwar kull xiedha li hija tagħti quddiem il-Bord ta’ Appelli, għall-privileġġi kollha li jkollu jedd għalihom kull min jixhed quddiem qorti ta’ ġustizzja dwar dik ix-xiedha li jkun qed jagħti quddiem dik il-qorti. 12. Seduti. Is-seduti tal-Bord ta’ Appelli għandhom jinżammu f’kull post fejn l-istess Bordhekk jiddeċiedi u dik id-deċiżjoni għandha titwassal bil-miktub lill-partijiet interessati. 13. Id-deċiżjonijiet tal-Bord ta’ Appelli għandhom ikunu bil-miktub u għandhom jinqraw fil-pubbliku, għandhom jitqiesu li jkunu finali u konklużivi u m’għandhom ikunu suġġetti għal ebda reviżjoni mill-qrati tal-ġustizzja ordinarji ħlief fuq punti ta’ liġi jew ta’ ġustizzja naturali. 14. Konflitt ta’ interess. Meta l-President jew xi membru ieħor tal-Bord ta’ Appelli ikun iqis li jkun hemm raġunijiet suffiċjenti li jkunu jipprekluduh milli jisma’ xi appell partikolari kontra ordni li jsir minn xi uffiċjal, jew meta xi waħda mill-partijiet toġġezzjonali huwa għandu jisma’ l-każ, il-membru tal-Bord ta’ Appelli għandu jgħarraf lill-Ministru, u jiddikjara x’ikunu r-raġunijiet għaliex huwa jqis li għandu jiġi meħlus milli jisma’ l-appell, jew ir-raġunijiet għaliex tkun qed issir l-oġġezzjoni kontrih, skond il-każ: Iżda membru tal-Bord ta’ Appelli li ma jiddikjaraxxi konflitt ta’ interess li possibilment ikun hemm f’xi appell li jinġieb quddiem xi Bord ta’ Appelli, jkun ħati ta’ reat taħt l-Att.